### NN 105/2017 (27.10.2017.), Pravilnik o strukturi i sadržaju financijskih izvještaja i drugih izvještaja društva za upravljanje UCITS fondovima

HRVATSKA AGENCIJA ZA NADZOR FINANCIJSKIH USLUGA

2414

Na temelju članka 67. stavaka 3., 4. i 6. Zakona o otvorenim investicijskim fondovima s javnom ponudom (»Narodne novine«, broj 44/16) i članka 19. stavka 6. Zakona o računovodstvu (»Narodne novine«, br. 78/15, 134/15 i 120/16) Hrvatska agencija za nadzor financijskih usluga, na sjednici Upravnog vijeća održanoj 20. listopada 2017. godine donosi

PRAVILNIK

O STRUKTURI I SADRŽAJU FINANCIJSKIH IZVJEŠTAJA I DRUGIH IZVJEŠTAJA DRUŠTVA ZA UPRAVLJANJE UCITS FONDOVIMA

UVODNE ODREDBE

Članak 1.

Ovim Pravilnikom propisuje se:

– struktura i sadržaj te objavljivanje, način i rokovi dostave godišnjih i polugodišnjih financijskih izvještaja,

– struktura i sadržaj te način i rokovi dostave drugih izvještaja društva za upravljanje koja su društva za upravljanje obavezna sastavljati za potrebe Hrvatske agencije za nadzor financijskih usluga (dalje: Agencija),

– kontni plan društva za upravljanje.

OBVEZNIK IZRADE I DOSTAVE

Članak 2.

Obveznik izrade i dostave izvještaja iz članka 1. ovoga Pravilnika je društvo za upravljanje kojem je Agencija izdala odobrenje za rad iz članka 23. Zakona o otvorenim investicijskim fondovima s javnom ponudom (»Narodne novine«, broj 44/16, dalje: Zakon).

VOĐENJE POSLOVNIH KNJIGA I PRIPREMA FINANCIJSKIH IZVJEŠTAJA

Članak 3.

(1) Društvo za upravljanje dužno je voditi poslovne knjige te sastavljati godišnje financijske izvještaje i financijske izvještaje za prvo polugodišnje razdoblje poslovne godine (dalje: financijski izvještaji) sukladno Zakonu i propisima kojima se uređuje računovodstvo poduzetnika i Međunarodnim standardima financijskog izvještavanja.

(2) Društvo za upravljanje dužno je poslovne događaje evidentirati u svojim poslovnim knjigama koristeći konta najmanje u opsegu koji je jednak propisanom kontnom planu iz Priloga 1 koji je sastavni dio ovoga Pravilnika.

SADRŽAJ I OBLIK FINANCIJSKIH IZVJEŠTAJA

Članak 4.

(1) Financijske izvještaje društva za upravljanje čine izvještaji iz članka 67. stavka 2. Zakona.

(2) Sadržaj i oblik financijskih izvještaja društva za upravljanje propisani su obrascima iz Priloga 2 koji su sastavni dio ovoga Pravilnika.

DODATNI IZVJEŠTAJ

Članak 5.

(1) Društvo za upravljanje dužno je osim financijskih izvještaja iz članka 4. ovoga Pravilnika sastavljati izvještaj o strukturi financijske imovine i obveza društva za upravljanje.

(2) Sadržaj i oblik izvještaja o strukturi financijske imovine i obveza društva za upravljanje propisani su obrascima iz Priloga 3 koji su sastavni dio ovoga Pravilnika.

IZVJEŠTAJNA RAZDOBLJA

Članak 6.

(1) Društvo za upravljanje dužno je izrađivati:

– financijske izvještaje iz članka 4. stavka 1. ovoga Pravilnika za razdoblje poslovne godine i prvih šest mjeseci poslovne godine te

– izvještaje o strukturi financijske imovine i obveza iz članka 5. ovoga Pravilnika sa stanjem na zadnji dan poslovne godine i na zadnji dan polugodišnjeg izvještajnog razdoblja od prvih šest mjeseci poslovne godine.

(2) Godišnji financijski izvještaji iz članka 4. stavka 1. ovoga Pravilnika moraju biti revidirani od strane vanjskog neovisnog ovlaštenog revizora, a sastavljeni sukladno strukturi i sadržaju koji su definirani obrascima Financijski izvještaji društva za upravljanje iz Priloga 2 ovoga Pravilnika.

(3) Bilješke uz financijske izvještaje za prvo polugodišnje razdoblje poslovne godine trebaju obuhvaćati samo značajne poslovne događaje i promjene računovodstvenih politika u odnosu na zadnje objavljene godišnje financijske izvještaje.

(4) Društvo za upravljanje prilikom sastavljanja izvještaja o novčanim tokovima može koristiti ili direktnu ili indirektnu metodu.

(5) Pored podataka iz financijskih izvještaja iz članka 4. stavka 1. i izvještaja iz članka 5. ovoga Pravilnika Agencija može od društva za upravljanje zatražiti dodatne podatke, informacije i objašnjenja pojedinih stavki u izvještajima.

ROKOVI I NAČIN DOSTAVE

Članak 7.

Društvo za upravljanje dužno je izvještaje iz članka 6. stavaka 1. i 2. ovoga Pravilnika:

– koje sastavlja za prvih šest mjeseci poslovne godine sa stanjem na zadnji dan polugodišnjeg izvještajnog razdoblja dostaviti u roku od dva mjeseca od proteka izvještajnog razdoblja,

– koje sastavlja za poslovnu godinu sa stanjem na zadnji dan izvještajnog razdoblja, dostaviti u roku od 4 mjeseca od proteka izvještajnog razdoblja.

Članak 8.

(1) Društvo za upravljanje dostavlja Agenciji izvještaje iz članka 6. stavka 1. ovoga Pravilnika u elektroničkom obliku potpisane naprednim elektroničkim potpisom u skladu s tehničkom uputom Agencije.

(2) Društvo za upravljanje dužno je godišnje financijske izvještaje iz članka 6. stavka 2. ovoga Pravilnika, zajedno s revizorskim izvješćem o obavljenoj reviziji godišnjih financijskih izvještaja i godišnjim izvješćem, dostaviti na način i u skladu s Tehničkom uputom za korištenje servisa unosa WEB obrazaca i dostavu dokumentacije u elektroničkom obliku i Uputom za popunjavanje WEB obrazaca za društva za upravljanje: DZU UCITS, UAIF, OMD i DMD.

(3) Smatra se da je društvo za upravljanje dostavilo izvještaje iz stavaka 1. i 2. ovoga članka u trenutku kada je izvještaj prihvaćen na poslužitelju Agencije za zaprimanje izvještaja.

(4) U opravdanim slučajevima tehničke nemogućnosti dostave ili dostave koja nije pravilno izvršena (pr. kvar na sustavu, nemogućnost čitanja zaprimljene dokumentacije i sl.) na način propisan stavcima 1. i 2. ovoga članka, društvo za upravljanje dužno je dokumentaciju dostaviti u pisanom obliku, neposredno ili poštom u svrhu pravodobnog izvješćivanja. Društvo za upravljanje dužno je dostaviti dokumentaciju na način propisan stavcima 1. i 2. ovoga članka čim prestanu razlozi nemogućnosti takve dostave, a najkasnije u roku od 8 dana od prestanka okolnosti koje su prouzročile tehničku nemogućnost takve dostave.

(5) Osim izvještaja iz članka 6. ovoga Pravilnika, društvo za upravljanje dužno je dostaviti na zahtjev Agencije i drugu dokumentaciju ili podatke za potrebe nadzora ili za obavljanje drugih poslova iz nadležnosti i djelokruga Agencije u vezi s poslovanjem društva za upravljanje, na način kako je propisano odredbama ovoga članka i u roku određenom u zahtjevu.

(6) Agencija može, u slučaju potrebe, zatražiti od društva za upravljanje dostavu određene dokumentacije propisane ovim Pravilnikom i u izvorniku ili ovjerenoj preslici, neovisno o izvršenoj dostavi u elektroničkom obliku.

OBJAVA FINANCIJSKIH IZVJEŠTAJA

Članak 9.

(1) Društvo za upravljanje dužno je objaviti revidirane godišnje financijske izvještaje (zajedno s revizorskim izvješćem o obavljenoj reviziji godišnjih financijskih izvještaja i godišnjim izvješćem) i financijske izvještaje za prvo polugodište poslovne godine na svojim internetskim stranicama, u rokovima istovjetnim rokovima iz članka 7. ovoga Pravilnika.

(2) Društvo za upravljanje dužno je na svojim internetskim stranicama imati objavljene revidirane godišnje financijske izvještaje iz članka 6. stavka 2. ovoga Pravilnika najmanje za zadnjih 5 poslovnih godina ili kraće ako društvo za upravljanje posluje kraće od 5 godina.

Članak 10.

Ovaj Pravilnik stupa na snagu osmoga dana od dana objave u »Narodnim novinama«, a prvi put se primjenjuje na polugodišnje financijske i dodatne izvještaje sa stanjem na dan 30. lipnja 2018. godine.

Članak 11.

Danom početka primjene ovoga Pravilnika prestaje važiti Pravilnik o strukturi i sadržaju financijskih izvještaja i drugih izvještaja društava za upravljanje UCITS fondovima (»Narodne novine«, broj 41/17).

Klasa: 011-02/17-02/21

Urbroj: 326-01-440-17-1

Zagreb, 20. listopada 2017.

Predsjednik Upravnog vijeća
 Petar-Pierre Matek, v. r.

PRILOG 1

KONTNI PLAN ZA DRUŠTVA ZA UPRAVLJANJE

|  |  |
| --- | --- |
| 0 | NEMATERIJALNA, MATERIJALNA IMOVINA I DUGOTRAJNA ULAGANJA |
|  |  |
| 1 | NOVČANA SREDSTVA I POTRAŽIVANJA |
|  |  |
| 2 | OBVEZE |
|  |  |
| 3 | VRIJEDNOSNI PAPIRI I DRUGI FINANCIJSKI INSTRUMENTI PO FER VRIJEDNOSTI KROZ RAČUN DOBITI I GUBITKA |
|  |  |
| 4 | OSTALA FINANCIJSKA IMOVINA |
|  |  |
| 5 | SITAN INVENTAR |
|  |  |
| 6 | RASHODI |
|  |  |
| 7 | PRIHODI |
|  |  |
| 8 | REZULTAT POSLOVANJA |
|  |  |
| 9 | KAPITAL, REZERVE I IZVNABILANČNE EVIDENCIJE |

|  |  |  |  |  |
| --- | --- | --- | --- | --- |
| 0 |  |  |  | NEMATERIJALNA, MATERIJALNA IMOVINA I DUGOTRAJNA ULAGANJA |
|  | 00 |  |  | Dugotrajna nematerijalna imovina |
|  | 01 |  |  | Dugotrajna materijalna imovina |
|  | 02 |  |  | Predujmovi za dugotrajnu nematerijalnu i materijalnu imovinu i dugotrajna nematerijalna i materijalna imovina u pripremi |
|  | 03 |  |  | Ostala imovina |
| 1 |  |  |  | NOVČANA SREDSTVA I POTRAŽIVANJA |
|  | 10 |  |  | Novčana sredstva |
|  | 11 |  |  | Potraživanja s osnove upravljanja fondovima i portfeljima |
|  | 12 |  |  | Potraživanja za ostale naknade i provizije |
|  | 13 |  |  | Potraživanja s osnove stečene kamate, dividendi, udjela u dobiti i ostalim ulaganjima |
|  | 14 |  |  | Potraživanja s osnove ulaganja u financijske instrumente |
|  | 15 |  |  | Potraživanja od državnih jedinica i drugih institucija |
|  | 16 |  |  | Potraživanja od zaposlenika |
|  | 17 |  |  | Ostala imovina |
|  | 19 |  |  | Plaćeni troškovi budućeg razdoblja i nedospjela naplata prihoda |
|  |  | 19x |  | Odgođena porezna imovina |
| 2 |  |  |  | OBVEZE |
|  | 20 |  |  | Obveze s osnova upravljanja fondovima i portfeljima |
|  | 21 |  |  | Financijske obveze |
|  | 23 |  |  | Obveze za kamate |
|  | 24 |  |  | Obveze prema dobavljačima |
|  | 25 |  |  | Obveze prema zaposlenicima |
|  | 26 |  |  | Obveze za poreze, doprinose i druge pristojbe |
|  | 27 |  |  | Obveze za isplate dividendi ili udjela u dobiti |
|  | 28 |  |  | Rezerviranja za obveze |
|  | 29 |  |  | Odgođeno plaćanje troškova i prihodi budućih razdoblja |
|  |  | 29x |  | Odgođene porezne obveze |
| 3 |  |  |  | FINANCIJSKA IMOVINA |
|  | 30 |  |  | Financijska imovina po fer vrijednosti kroz račun dobiti i gubitaka |
|  | 31 |  |  | Financijska imovina po fer vrijednosti kroz ostalu sveobuhvatnu dobit |
|  | 32 |  |  | Financijska imovina po amortiziranom trošku |
| 5 |  |  |  | SITAN INVENTAR |
| 6 |  |  |  | RASHODI |
|  | 60 |  |  | Materijalni troškovi |
|  | 61 |  |  | Troškovi usluga |
|  | 62 |  |  | Troškovi plaća, honorara i sličnih naknada |
|  | 63 |  |  | Ostali administrativni troškovi |
|  | 64 |  |  | Troškovi upravljanja fondom i portfeljima |
|  |  | 640 |  | Troškovi fonda koje snosi društvo za upravljanje |
|  |  | 641 |  | Troškovi za poslove upravljanja koji su delegirani |
|  |  | 642 |  | Troškovi zastupnika |
|  |  | 643 |  | Ostali troškovi fonda |
|  |  | 644 |  | Troškovi upravljanja portfeljima |
|  | 65 |  |  | Trošak amortizacije i vrijednosna usklađenja (osim financijske imovine) |
|  | 66 |  |  | Gubici od ulaganja u financijske instrumente |
|  |  | 660 |  | Nerealizirani gubici od financijske imovine |
|  |  | 661 |  | Umanjenje vrijednosti za očekivane kreditne gubitke |
|  |  | 669 |  | Ostali gubici od ulaganja u financijske instrumente |
|  | 67 |  |  | Gubitak od prodaje financijskih instrumenata i ostale imovine |
|  |  | 670 |  | Gubitak od prodaje financijskih instrumenata |
|  |  | 671 |  | Gubitak od prodaje ostale imovne |
|  | 68 |  |  | Rashodi od kamata i negativnih tečajnih razlika |
|  |  | 680 |  | Rashodi od kamata |
|  |  | 681 |  | Negativne tečajne razlike |
|  | 69 |  |  | Troškovi rezerviranja za nepredviđene obveze |
| 7 |  |  |  | PRIHODI |
|  | 70 |  |  | Prihodi od naknada za upravljanje fondovima |
|  |  | 700 | 700x  700y | Naknada za upravljanje  Naknada za upravljanje UCITS fondom  Naknada za upravljanje alternativnim investicijskim fondom |
|  |  | 701 |  | Naknada za uspješnost |
|  |  | 702 | 702x  702y | Ulazna naknada  Ulazna naknada UCITS fonda  Ulazna naknada alternativnog investicijskog fonda |
|  |  | 703 | 703x  703y | Izlazna naknada  Izlazna naknada UCITS fonda  Izlazna naknada alternativnog investicijskog fonda |
|  |  | 709 |  | Ostalo |
|  | 71 |  |  | Prihodi od naknada i provizija od upravljanja portfeljem |
|  | 72 |  |  | Prihodi od naknada i provizija investicijskog savjetovanja |
|  | 73 |  |  | Prihodi od kamata |
|  | 74 |  |  | Pozitivne tečajne razlike |
|  | 75 |  |  | Prihodi od ulaganja u financijske instrumente |
|  |  | 750 |  | Realizirani dobici od prodaje financijskih instrumenata |
|  |  | 751 |  | Nerealizirani dobici od ulaganja u financijske instrumente |
|  |  | 752 |  | Dobici od umanjenja vrijednosti za očekivane kreditne gubitke |
|  |  | 759 |  | Ostali prihodi od ulaganja u financijske instrumente |
|  | 76 |  |  | Prihod od prodaje ostale imovine |
|  | 77 |  |  | Prihodi od ukinutog rezerviranja |
|  | 78 |  |  | Ostali prihodi |
|  | 79 |  |  | Razlika prihoda i rashoda |
| 8 |  |  |  | REZULTAT POSLOVANJA |
|  | 80 |  |  | Dobit ili gubitak prije oporezivanja |
|  | 81 |  |  | Porez na dobit |
|  | 82 |  |  | Dobit ili gubitak poslije oporezivanja |
| 9 |  |  |  | KAPITAL, REZERVE I IZVNABILANČNE EVIDENCIJE |
|  | 90 |  |  | Uplaćeni i upisani temeljni kapital |
|  | 91 |  |  | Rezerve formirane iz dobiti nakon oporezivanja |
|  | 92 |  |  | Kapitalne rezerve |
|  | 93 |  |  | Revalorizacijske rezerve |
|  |  | 93x |  | Revalorizacijske rezerve za financijsku imovinu i obveze po fer vrijednosti kroz ostalu sveobuhvatnu dobit |
|  |  | 93y |  | Revalorizacijske rezerve ostale imovine |
|  | 94 |  |  | Ostale rezerve |
|  | 95 |  |  | Zadržana dobit, preneseni gubitak, dobit ili gubitak tekuće godine |
|  |  | 950 |  | Zadržana dobit iz prethodnih razdoblja |
|  |  | 951 |  | Preneseni gubitak iz prethodnih razdoblja |
|  |  | 952 |  | Dobit tekuće godine |
|  |  | 953 |  | Gubitak tekuće godine |
|  | 98 |  |  | Aktivni izvanbilančni zapisi |
|  |  | 980 |  | Novčana sredstva klijenata – upravljanje portfeljem |
|  |  | 981 |  | Potraživanja klijenata |
|  |  | 982 |  | Financijski instrumenti vezani uz ugovor o upravljanju portfeljem klijenata |
|  |  | 983 |  | Garancije |
|  |  | 984 |  | Ugovorena vrijednost izvedenica (aktivni konto) |
|  |  | 985 |  | Repo ugovori (kolateral) |
|  |  | 989 |  | Ostala aktivna izvanbilančna evidencija |
|  | 99 |  |  | Pasivni izvanbilančni zapisi |
|  |  | 990 |  | Obveza prema klijentu za primljena novčana sredstva |
|  |  | 991 |  | Ostale obveze prema klijentu |
|  |  | 992 |  | Obveza za garancije |
|  |  | 993 |  | Ugovorena vrijednost izvedenica (pasivni konto) |
|  |  | 994 |  | Obveze vezane uz repo ugovore |
|  |  | 999 |  | Ostala pasivna izvanbilančna evidencija |

PRILOG 2

FINANCIJSKI IZVJEŠTAJI DRUŠTVA ZA UPRAVLJANJE

Obrazac IFP

IZVJEŠTAJ O FINANCIJSKOM POLOŽAJU

Naziv društva za upravljanje: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

OIB: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Na datum: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(u kunama)

|  |  |  |  |  |
| --- | --- | --- | --- | --- |
| Pozicija | | AOP | Zadnji datum prethodne poslovne godine | Na izvještajni datum tekućeg razdoblja |
|  | IMOVINA | 1 |  |  |
| 10+13\* | Novčana sredstva | 2 |  |  |
| 30+31+13\* | Financijska imovina po fer vrijednosti | 3 |  |  |
| 32+13\* | Financijska imovina po amortiziranom trošku | 4 |  |  |
| 11 | Potraživanja s osnove upravljanja fondovima i portfeljima | 5 |  |  |
| 12+13+14+15+16+17 | Ostala potraživanja | 6 |  |  |
| 01 | Nekretnine, postrojenja i oprema | 7 |  |  |
| 00 | Nematerijalna imovina | 8 |  |  |
| 19x | Odgođena porezna imovina | 9 |  |  |
| 02+03+19 (osim 19x) | Ostala imovina | 10 |  |  |
|  | Ukupna imovina  (∑od AOP2 do AOP10) | 11 |  |  |
| 98 | Izvanbilančni zapisi | 12 |  |  |
|  | KAPITAL I OBVEZE | 13 |  |  |
|  | Kapital i rezerve  (∑od AOP15 do AOP20) | 14 |  |  |
| 90 | Temeljni kapital | 15 |  |  |
| 91+92+94 | Rezerve kapitala | 16 |  |  |
| 93x | Rezerve fer vrijednosti | 17 |  |  |
| 93y | Ostale revalorizacijske rezerve | 18 |  |  |
| 950+951 | V. Zadržana dobit ili preneseni gubitak | 19 |  |  |
| 952+953 | VI. Dobit ili gubitak tekuće godine | 20 |  |  |
|  | Obveze  (∑od AOP22 do AOP25) | 21 |  |  |
| 20 | Obveze s osnova upravljanja fondovima i portfeljima | 22 |  |  |
| 21+23\* | Financijske obveze | 23 |  |  |
| 24+25+26+27+28+29 (osim 29x) | Ostale obveze | 24 |  |  |
| 29x | Odgođene porezne obveze | 25 |  |  |
|  | Ukupno kapital i obveze  (AOP14+AOP21) | 26 |  |  |
| 99 | Izvanbilančni zapisi | 27 |  |  |

\*obračunata kamata po financijskom instrumentu

Obrazac ISD

IZVJEŠTAJ O SVEOBUHVATNOJ DOBITI

Naziv društva za upravljanje: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

OIB: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Za razdoblje: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(u kunama)

|  |  |  |  |  |
| --- | --- | --- | --- | --- |
| Konto | Pozicija | AOP | Isto razdoblje prethodne godine | Tekuće razdoblje |
|  | Prihodi od upravljanja fondovima  (AOP29+AOP32+AOP35+AOP38) | 28 |  |  |
| 700 | Naknada za upravljanje | 29 |  |  |
| 700x | UCITS fondom | 30 |  |  |
| 700y | alternativnim investicijskim fondom | 31 |  |  |
| 702 | Prihod od ulaznih naknada | 32 |  |  |
| 702x | UCITS fonda | 33 |  |  |
| 702y | alternativnog investicijskog fonda | 34 |  |  |
| 703 | Prihod od izlaznih naknada | 35 |  |  |
| 703x | UCITS fonda | 36 |  |  |
| 703y | alternativnog investicijskog fonda | 37 |  |  |
| 701+709 | Ostali prihodi | 38 |  |  |
|  | Rashodi od upravljanja fondovima  (AOP40+AOP41) | 39 |  |  |
| -642 | Troškovi za posredovanja u prodaji udjela | 40 |  |  |
| -640-641-643 | Ostali rashodi | 41 |  |  |
|  | Neto rezultat od upravljanja fondovima  (AOP28 +AOP39) | 42 |  |  |
| 71-644 | Neto prihod od upravljanja portfeljem | 43 |  |  |
| 72 | Prihod od investicijskog savjetovanja | 44 |  |  |
| -60-61-62-63-65 | Opći i administrativni troškovi poslovanja | 45 |  |  |
|  | Neto financijski rezultat  (∑ od AOP47 do AOP50) | 46 |  |  |
| 73-680 | Neto prihod od kamata | 47 |  |  |
| 74-681 | Neto tečajne razlike | 48 |  |  |
| 752-661 | Neto rezultat od umanjenja vrijednosti za očekivane kreditne gubitke | 49 |  |  |
| 73+750+751+759+76-660-669-670 | Ostali prihodi i rashodi od financijskih instrumenata | 50 |  |  |
| 77+78-+76-671-69 | Ostali prihodi i rashodi | 51 |  |  |
|  | Ukupni prihodi | 52 |  |  |
|  | Ukupni rashodi | 53 |  |  |
|  | Dobit ili gubitak prije oporezivanja  (AOP42+AOP43+AOP44+AOP45+  AOP46+AOP51) | 54 |  |  |
|  | Porez na dobit | 55 |  |  |
|  | Dobit ili gubitak (AOP54 AOP55) | 56 |  |  |
|  | Ostala sveobuhvatna dobit  (AOP58+AOP63) | 57 |  |  |
|  | Stavke koje neće biti reklasificirane u račun dobiti i gubitka  (Σ od AOP59 do AOP62) | 58 |  |  |
|  | Promjena revalorizacijskih rezervi: nekretnine, postrojenja, oprema i nematerijalna imovina | 59 |  |  |
|  | Promjena fer vrijednosti vlasničkih instrumenata | 60 |  |  |
|  | Promjene na ostalim stavkama koje neće biti reklasificirane u račun dobiti i gubitka | 61 |  |  |
|  | Porez na dobit koji se odnosi na stavke koje neće biti reklasificirane | 62 |  |  |
|  | Stavke koje je moguće reklasificirati u račun dobiti i gubitka  (AOP64+AOP67+AOP70) | 63 |  |  |
|  | Promjena revalorizacijskih rezervi:  dužnički vrijednosni papiri  (AOP63+AOP64) | 64 |  |  |
|  | – nerealizirani dobici/gubici | 65 |  |  |
|  | – preneseno u račun dobiti i gubitka (reklasifikacijske usklade) | 66 |  |  |
|  | Promjene na ostalim stavkama koje je moguće reklasificirati u račun dobiti i gubitka  (AOP66+AOP67) | 67 |  |  |
|  | – dobici/gubici | 68 |  |  |
|  | – preneseno u račun dobiti i gubitka (reklasifikacijske usklade) | 69 |  |  |
|  | Porez na dobit koji se odnosi na stavke koje je moguće reklasificirati u račun dobiti i gubitka | 70 |  |  |
|  | Ukupna sveobuhvatna dobit (AOP56+AOP57) | 71 |  |  |

Obrazac INTd

IZVJEŠTAJ O NOVČANIM TOKOVIMA (direktna metoda)

naziv društva za upravljanje: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

OIB: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Za razdoblje: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(u kunama)

|  |  |  |  |
| --- | --- | --- | --- |
| Pozicija | AOP | Isto razdoblje  prethodne godine | Tekuće razdoblje |
| Neto novčani tokovi od poslovnih aktivnosti  (AOP73 do AOP82) | 72 |  |  |
| Primici od naknade za upravljanje fondovima | 73 |  |  |
| Primici od ostalih naknada i provizija | 74 |  |  |
| Ostali primici od fondova | 75 |  |  |
| Izdaci s osnove upravljanja fondovima i portfeljima | 76 |  |  |
| Novac isplaćen dobavljačima | 77 |  |  |
| Novac isplaćen zaposlenicima | 78 |  |  |
| Izdaci za kamate | 79 |  |  |
| Izdaci za porez | 80 |  |  |
| Ostali primici iz poslovnih aktivnosti | 81 |  |  |
| Ostali izdaci iz poslovnih aktivnosti | 82 |  |  |
| Neto novčani tokovi od investicijskih aktivnosti (∑AOP84 do AOP93) | 83 |  |  |
| Primici od prodaje financijskih instrumenata | 84 |  |  |
| Izdaci za kupnju financijskih instrumenata | 85 |  |  |
| Primici od kamata | 86 |  |  |
| Primici od dividendi | 87 |  |  |
| Izdaci po plasmanima u dane kredite i ostale financijske instrumente | 88 |  |  |
| Primici od naplata danih kredita i ostalih financijskih instrumenata | 89 |  |  |
| Izdaci za kupnju nekretnina, postrojenja, opreme i nematerijalne imovine | 90 |  |  |
| Primici od prodaje nekretnina, postrojenja, opreme i nematerijalne imovine | 91 |  |  |
| Ostali primici iz investicijskih aktivnosti | 92 |  |  |
| Ostali izdaci iz investicijskih aktivnosti | 93 |  |  |
| Neto novčani tokovi od financijskih aktivnosti  (Σ AOP95 do AOP103) | 94 |  |  |
| Uplate vlasnika društva za upravljanje | 95 |  |  |
| Izdaci za kupnju vlastitih dionica/otkup udjela | 96 |  |  |
| Isplata dividende ili udjela u dobiti | 97 |  |  |
| Primici od kredita | 98 |  |  |
| Izdaci za otplatu primljenih kredita | 99 |  |  |
| Primici po izdanim financijskim instrumentima | 100 |  |  |
| Izdaci po izdanim financijskim instrumentima | 101 |  |  |
| Ostali primici iz financijskih aktivnosti | 102 |  |  |
| Ostali izdaci iz financijskih aktivnosti | 103 |  |  |
| Efekti promjene tečaja stranih valuta | 104 |  |  |
| Neto povećanje/smanjenje novčanih sredstava  (AOP72+AOP83+AOP94+AOP104) | 105 |  |  |
| Novac na početku razdoblja | 106 |  |  |
| Novac na kraju razdoblja  (∑AOP105+AOP106) | 107 |  |  |

Obrazac INTi

IZVJEŠTAJ O NOVČANIM TOKOVIMA (indirektna metoda)

Naziv društva za upravljanje: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

OIB: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Za razdoblje: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(u kunama)

|  |  |  |  |
| --- | --- | --- | --- |
| Pozicija | AOP | Isto razdoblje prethodne godine | Tekuće razdoblje |
| Neto novčani tokovi iz poslovnih aktivnosti  (∑AOP109 do AOP123) | 108 |  |  |
| Dobit/gubitak prije oporezivanja tekuće godine ili tekućeg razdoblja | 109 |  |  |
| Amortizacija nekretnina, postrojenja, opreme i nematerijalne imovine | 110 |  |  |
| Ispravak vrijednosti potraživanja i sl. otpisi | 111 |  |  |
| Rezerviranja | 112 |  |  |
| Prihodi od kamata | 113 |  |  |
| Rashodi od kamata | 114 |  |  |
| Dobici/gubici od ulaganja u financijske instrumente | 115 |  |  |
| Neto rezultat od umanjenja vrijednosti za očekivane kreditne gubitke | 116 |  |  |
| Povećanje/smanjenje potraživanja s osnove upravljanja fondovima i portfeljima | 117 |  |  |
| Povećanje/smanjenje ostalih potraživanja | 118 |  |  |
| Izdaci od kamata | 119 |  |  |
| Povećanje/smanjenje ostalih stavki imovine | 120 |  |  |
| Povećanje/smanjenje obveze s osnova upravljanja fondovima i portfeljima | 121 |  |  |
| Povećanje/smanjenje ostalih obveza | 122 |  |  |
| Plaćen poreza na dobit | 123 |  |  |
| Neto novčani tokovi od investicijskih aktivnosti  (∑AOP125 do AOP134) | 124 |  |  |
| Primici od prodaje financijskih instrumenata | 125 |  |  |
| Izdaci za kupnju financijskih instrumenata | 126 |  |  |
| Primici od kamata | 127 |  |  |
| Primici od dividendi | 128 |  |  |
| Izdaci po plasmanima u dane kredite i ostale financijske instrumente | 129 |  |  |
| Primici od naplata danih kredita i ostalih financijskih instrumenata | 130 |  |  |
| Izdaci za kupnju nekretnina, postrojenja, opreme i nematerijalne imovine | 131 |  |  |
| Primici od prodaje nekretnina, postrojenja, opreme i nematerijalne imovine | 132 |  |  |
| Ostali primici iz investicijskih aktivnosti | 133 |  |  |
| Ostali izdaci iz investicijskih aktivnosti | 134 |  |  |
| Neto novčani tokovi od financijskih aktivnosti  (∑ AOP136 do AOP144) | 135 |  |  |
| Uplate vlasnika društva za upravljanje | 136 |  |  |
| Izdaci za kupnju vlastitih dionica/otkup udjela | 137 |  |  |
| Isplata dividende ili udjela u dobiti | 138 |  |  |
| Primici od kredita | 139 |  |  |
| Izdaci za otplatu primljenih kredita | 140 |  |  |
| Primici po izdanim financijskim instrumentima | 141 |  |  |
| Izdaci po izdanim financijskim instrumentima | 142 |  |  |
| Ostali primici iz financijskih aktivnosti | 143 |  |  |
| Ostali izdaci iz financijskih aktivnosti | 144 |  |  |
| Neto povećanje/smanjenje novčanih sredstava  (AOP108+AOP124+AOP135) | 145 |  |  |
| Novac na početku razdoblja | 146 |  |  |
| Novac na kraju razdoblja  (AOP145+AOP146) | 147 |  |  |

Obrazac IPK

IZVJEŠTAJ O PROMJENAMA KAPITALA

Naziv društva za upravljanje: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

OIB: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Za razdoblje: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(u kunama)

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Kapital i rezerve  Pozicija | Raspodjeljivo vlasnicima matice | | | | | | Raspodjeljivo vlasnicima nekontro-lirajućih interesa | Ukupno kapital i rezerve |
| Temeljni kapital | Rezerve kapitala | Rezerve fer vrijednosti | Ostale revalorizacijske rezerve | Zadržana dobit ili preneseni gubitak | Dobit ili gubitak tekuće godine (razdoblja) |
| Stanje na dan početka prethodne poslovne godine |  |  |  |  |  |  |  |  |
| Promjene računovodstvenih politika |  |  |  |  |  |  |  |  |
| Ispravak pogreški prethodnih razdoblja |  |  |  |  |  |  |  |  |
| Stanje na dan početka prethodne poslovne godine (prepravljeno) |  |  |  |  |  |  |  |  |
| Dobit ili gubitak razdoblja |  |  |  |  |  |  |  |  |
| Promjene fer vrijednosti financijskih instrumenata |  |  |  |  |  |  |  |  |
| Ostali dobici i gubici od ulaganja u financijske instrumente |  |  |  |  |  |  |  |  |
| Promjene ostalih revalorizacijskih rezervi (nekretnine, postrojenja, oprema i nematerijalna imovina) |  |  |  |  |  |  |  |  |
| Ostale nevlasničke promjene kapitala |  |  |  |  |  |  |  |  |
| Porez na stavke izravno priznate ili prenesene iz kapitala i rezervi |  |  |  |  |  |  |  |  |
| Ukupno izravno priznati prihodi i rashodi prethodne godine (razdoblja iz prethodne godine) |  |  |  |  |  |  |  |  |
| Povećanje/smanjenje temeljnog kapitala |  |  |  |  |  |  |  |  |
| Ostale uplate vlasnika |  |  |  |  |  |  |  |  |
| Isplata udjela u dobiti |  |  |  |  |  |  |  |  |
| Ostale raspodjele vlasnicima |  |  |  |  |  |  |  |  |
| Stanje na zadnji dan izvještajnog razdoblja prethodne poslovne godine |  |  |  |  |  |  |  |  |
| Stanje na dan početka tekuće poslovne godine |  |  |  |  |  |  |  |  |
| Promjene računovodstvenih politika |  |  |  |  |  |  |  |  |
| Ispravak pogreški prethodnih razdoblja |  |  |  |  |  |  |  |  |
| Stanje na dan početka tekuće poslovne godine (prepravljeno) |  |  |  |  |  |  |  |  |
| Dobit ili gubitak razdoblja |  |  |  |  |  |  |  |  |
| Promjene fer vrijednosti financijskih instrumenata |  |  |  |  |  |  |  |  |
| Ostali dobici i gubici od ulaganja u financijske instrumente |  |  |  |  |  |  |  |  |
| Promjene ostalih revalorizacijskih rezervi (nekretnine, postrojenja, oprema i nematerijalna imovina) |  |  |  |  |  |  |  |  |
| Ostale nevlasničke promjene kapitala |  |  |  |  |  |  |  |  |
| Porez na stavke izravno priznate ili prenesene iz kapitala i rezervi |  |  |  |  |  |  |  |  |
| Ukupno izravno priznati prihodi i rashodi tekuće godine (tekućeg razdoblja) |  |  |  |  |  |  |  |  |
| Povećanje/smanjenje upisanog kapitala |  |  |  |  |  |  |  |  |
| Ostale uplate vlasnika |  |  |  |  |  |  |  |  |
| Isplata udjela u dobiti |  |  |  |  |  |  |  |  |
| Ostale raspodjele vlasnicima |  |  |  |  |  |  |  |  |
| Stanje na zadnji dan izvještajnog razdoblja tekuće poslovne godine |  |  |  |  |  |  |  |  |

Obrazac IB

BILJEŠKE UZ FINANCIJSKE IZVJEŠTAJE

Naziv društva za upravljanje: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

OIB: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Za razdoblje: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Bilješke uz financijske izvještaje sastavljaju se sukladno odredbama Međunarodnih standarda financijskog izvještavanja (dalje: MSFI) na način da trebaju:

a) pružiti informacije o osnovi za sastavljanje financijskih izvještaja i određenim računovodstvenim politikama primijenjenim u skladu s Međunarodnim računovodstvenim standardom 1 (MRS 1),

b) objaviti informacije prema MSFI-a koje nisu prezentirane u izvještaju o financijskom položaju, izvještaju o sveobuhvatnoj dobiti, izvještaju o novčanim tokovima i izvještaju o promjenama kapitala,

c) pružiti dodatne informacije koje nisu prezentirane u izvještaju o financijskom položaju, izvještaju o sveobuhvatnoj dobiti, izvještaju o novčanim tokovima i izvještaju o promjeni kapitala, ali su važne za razumijevanje bilo kojeg od njih.

|  |  |  |
| --- | --- | --- |
| Datum izvještaja: |  | Ovlaštena osoba društva za upravljanje: |
| \_\_\_\_\_\_\_\_\_\_\_\_\_\_\_\_\_\_\_\_ |  | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

PRILOG 3.

IZVJEŠTAJ O STRUKTURI FINANCIJSKE IMOVINE I OBVEZA DRUŠTVA ZA UPRAVLJANJE

Depoziti

|  |  |  |  |  |  |  |
| --- | --- | --- | --- | --- | --- | --- |
| BIC banke | Naziv banke | Ugovoreni iznos u valuti glavnice | Oznaka valute | Iznos kamata u valuti | Zbroj glavnice i kamate u HRK | Umanjenje vrijednosti za očekivane kreditne gubitke |

Dionice

|  |  |  |  |  |  |  |
| --- | --- | --- | --- | --- | --- | --- |
| ISIN | Naziv izdavatelja | Količina | Fer cijena u valuti | Oznaka valute | Vrijednost ulaganja u HRK | Udjel u vlasništvu izdavatelja |

Dužnički vrijednosni papiri

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| ISIN | Naziv  izdavatelja | Nominalna vrijednost u valuti | Oznaka  valute | Fer cijena | Iznos kamata u valuti | Zbroj glavnice i kamate u HRK | Udjel u izdanju | Umanjenje vrijednosti za  očekivane kreditne gubitke |

Instrumenti tržišta novca

|  |  |  |  |  |  |  |  |
| --- | --- | --- | --- | --- | --- | --- | --- |
| ISIN | Naziv  izdavatelja | Nominalna vrijednost u valuti | Oznaka  valute | Fer cijena | Vrijednost ulaganja u HRK | Udjel u izdanju | Umanjenje vrijednosti za očekivane kreditne gubitke |

Udjeli investicijskih fondova

|  |  |  |  |  |  |  |  |
| --- | --- | --- | --- | --- | --- | --- | --- |
| ISIN | Naziv društva za upravljanje | Naziv fonda | Količina | Fer cijena u valuti | Oznaka  valute | Vrijednost ulaganja u HRK | Udjel u izdanju |

Izvedenice

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| Vrsta  izvedenice | Opis | Druga ugovorna strana | OIB druge ugovorne strane | Datum sklapanja ugovora | Datum dospijeća | Nominalna  vrijednost u valuti | Oznaka valute | Ugovoreni tečaj/  Izvršna cijena | Spot tečaj/cijena | Fer vrijednost u HRK |

Poslovni udjeli

|  |  |  |  |  |
| --- | --- | --- | --- | --- |
| Naziv društva | OIB društva | Opis | Vrijednost ulaganja u HRK | Udjel u vlasništvu izdavatelja |

Repo ugovor (obrnuti repo ugovor)

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| Opis (repo/obrnuti repo ugovor) | Broj ugovora | Datum sklapanja ugovora | Datum dospijeća ugovora | Naziv druge ugovorne strane | Ugovoreni iznos glavnice u valuti | Oznaka valute | Ugovorena repo stopa | Vrijednost u HRK | Vrijednost kolaterala u HRK | Umanjenje vrijednosti za očekivane kreditne gubitke |

Kolateral repo ugovora (obrnuti repo ugovor)

|  |  |  |  |  |  |
| --- | --- | --- | --- | --- | --- |
| Broj ugovora | ISIN | Cijena | Količina/nominalna vrijednost | Oznaka valute | Vrijednost kolaterala u HRK |

Ostala imovina

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Opis | Datum sklapanja | Datum dospijeća | Naziv druge ugovorne strane/izdavatelja | Ugovoreni iznos glavnice u valuti | Oznaka valute | Ugovorena kamata | Vrijednost ulaganja u HRK | Umanjenje vrijednosti za očekivane kreditne gubitke |